CELEX: 62020CN0246
Language: et
Date: 2020-06-03 00:00:00
Title: Kohtuasi C-246/20: Eelotsusetaotlus, mille on esitanud Rechtbank van eerste aanleg Oost-Vlaanderen, Afdeling Gent (Belgia) 3. juunil 2020 – Openbaar Ministerie versus EA

7.9.2020   
            
            
               ET
            
            
               Euroopa Liidu Teataja
            
            
               C 297/28
            
         
      Eelotsusetaotlus, mille on esitanud Rechtbank van eerste aanleg Oost-Vlaanderen, Afdeling Gent (Belgia) 3. juunil 2020 – Openbaar Ministerie versus EA
      (Kohtuasi C-246/20)
      (2020/C 297/37)
      Kohtumenetluse keel: hollandi
      
         Eelotsusetaotluse esitanud kohus
      
      Rechtbank van eerste aanleg Oost-Vlaanderen, Afdeling Gent
      
         Põhikohtuasja pooled
      
      
         Süüdistaja: Openbaar Ministerie
      
         Süüdistatav: EA
      
         Eelotsuse küsimused
      
      
                  1.
               
               
                  Kas direktiivi 2006/126/EÜ (1) artikli 2 lõiget 1 tuleb tõlgendada nii, et liikmesriik peab juhiluba automaatselt tunnustama ka siis, kui selle dokumendi väljaandmise alus on sellise juhiloa väljavahetamine, mis on selle välja andnud liikmesriigis kadununa registreeritud ja kehtivuse kaotanud?
               
            
                  2.
               
               
                  Kas liikmesriik võib direktiivi 2006/126 artikli 11 lõike 4 teise lõigu kohaselt keelduda väljavahetatud juhiloa tunnustamisest, kui väljavahetamine on toimunud ajal, kui algse juhiloa välja andnud liikmesriik oli juhtimisõiguse ära võtnud kuni järelkoolituste läbimiseni?
               
            
                  3.
               
               
                  Kas liikmesriik võib välja vahetatud juhtimisõigust tõendava dokumendi tunnustamisest keelduda igal juhul siis, kui liikmesriik, mille territooriumil tekib juhiloa tunnustamise küsimus, saab konkreetsete ja kindlate andmete alusel kindlaks teha, et juhtimisõigust tõendava dokumendi vahetamise hetkel juhtimisõigust enam ei olnud?
               
            
                  4.
               
               
                  Kas liikmesriik võib välja vahetatud juhiloa tunnustamisest keelduda igal juhul siis, kui tunnustamise küsimus puudutab liikmesriigi enda kodanikku, ja see liikmesriik tuvastab konkreetsete ja kindlate andmete alusel, et asjaomane isik ei vastanud juhiloa vahetamise ja/või tunnustamistaotluse ajal vastavas liikmesriigis juhiloa väljastamise miinimumtingimustele?
               
            
                  5.
               
               
                  Kas direktiivi 2006/126 artikli 2 lõiget 1 tuleb tõlgendada nii, et see toob endaga kaasa ebavõrdsuse liikmesriigi kodaniku vahel, kellele väljastatakse uus juhiluba alles pärast järelkoolituste läbimist, ja kodaniku vahel, keda kohustati samuti läbima järelkoolitusi, kes aga vahepeal – võib-olla rikkudes elukohanõuet või juhiloa välja andnud liikmesriigis kehtivuse kaotanud juhiloa väljavahetamise alusel – omandab välisriigi juhiloa?
               
            
         (1)  Euroopa Parlamendi ja nõukogu 20. detsembri 2006. aasta direktiiv 2006/126/EÜ juhilubade kohta (ELT 2006, L 403, lk 18).